Περιεχόμενα

# Δημιουργία πίνακα περιεχομένων

Η καλύτερη μέθοδος για να δημιουργήσετε έναν πίνακα περιεχομένων είναι να αντιστοιχίσετε τις προκαθορισμένες τεχνοτροπίες παραγράφου επικεφαλίδας, όπως η "Επικεφαλίδα 1" στις παραγράφους που επιθυμείτε να συμπεριλάβετε στον πίνακα περιεχομένων. Αφού εφαρμόσετε αυτές τις τεχνοτροπίες, μπορείτε κατόπιν να δημιουργήσετε ένα πίνακα περιεχομένων.

## Δημιουργία πίνακα περιεχομένων

1. Πατήστε στο έγγραφό σας στην θέση όπου επιθυμείτε να δημιουργήσετε τον πίνακα περιεχομένων.

2. Επιλέξτε Εισαγωγή - Πίνακας περιεχομένων και ευρετήριο - Πίνακας περιεχομένων, ευρετήριο ή βιβλιογραφία και ύστερα πατήστε στην καρτέλα Τύπος.

3. Επιλέξτε "Πίνακας περιεχομένων" στο πεδίο Τύπος.

4. Κάντε τις επιλογές που επιθυμείτε.

5. Πατήστε Εντάξει.

Εάν θέλετε να χρησιμοποιήσετε διαφορετική τεχνοτροπία παραγράφου ως καταχώριση πίνακα περιεχομένων, επιλέξτε το πλαίσιο ελέγχου Πρόσθετες τεχνοτροπίες στην περιοχή Δημιουργία από και, στη συνέχεια, πατήστε στο πλήκτρο Ανάθεση τεχνοτροπιών δίπλα στο πλαίσιο ελέγχου. Στο παράθυρο διαλόγου Ανάθεση τεχνοτροπιών, πατήστε στην τεχνοτροπία στον κατάλογο Τεχνοτροπίες και, στη συνέχεια, πατήστε στο επίπεδο ευρετηρίου για την επιλεγμένη τεχνοτροπία.

Το LibreOffice δημιουργεί τις καταχωρήσεις του πίνακα περιεχομένων με βάση το επίπεδο διάρθρωσης της τεχνοτροπίας παραγράφου και τα περιεχόμενα της παραγράφου. Εάν η παράγραφος είναι κενή, δεν θα συμπεριληφθεί στον πίνακα περιεχομένων. Για να αναγκάσετε την κενή παράγραφο να καταχωρηθεί στον πίνακα περιεχομένων, προσθέστε χειροκίνητα ένα κενό ή ένα μη διαχωριζόμενο διάστημα στην παράγραφο. Τα κενά που προστίθενται στο πλαίσιο κειμένου Μετά της καρτέλας Αρίθμηση στο παράθυρο διαλόγου Αρίθμηση επικεφαλίδας δεν θα λειτουργήσουν για αυτόν τον σκοπό, καθώς αποτελούν μέρος της αρίθμησης της παραγράφου και όχι των περιεχομένων της παραγράφου.

## Για να ενημερώσετε έναν πίνακα περιεχομένων

Εφαρμόστε ένα από τα ακόλουθα:

- Δεξιοπατήστε στον πίνακα περιεχομένων και επιλέξτε Ενημέρωση ευρετηρίου ή πίνακα περιεχομένων.

- Επιλέξτε Εργαλεία - Ενημέρωση - Όλα τα ευρετήρια και οι πίνακες.

Σχετικά θέματα

Καθορισμός καταχωρίσεων ευρετηρίων ή πινάκων περιεχομένων

Ενημέρωση, επεξεργασία και διαγραφή ευρετηρίων και πινάκων περιεχομένων

Μορφοποίηση ευρετηρίου ή πίνακα περιεχομένων

Επεξεργασία ή διαγραφή καταχωρίσεων ευρετηρίου και πίνακα

Δημιουργία αλφαβητικών ευρετηρίων

Ευρετήρια χρήστη

Δημιουργία βιβλιογραφίας

Ευρετήρια για πολλαπλά έγγραφα

Παρακαλούμε, υποστηρίξτε μας!